Ο **Λεονίντ Ιβάνοβιτς Λακερμπάγια** (Леонид Иванович Лакербая) ήταν ο Πρωθυπουργός της Αμπχαζίας (από τις 27 Σεπτεμβρίου 2011 ως τις 2 Ιουνίου 2014) και επικεφαλής του κοινωνικο-πολιτικού κινήματος Aitaira (από το 2001). Προτού γίνει Πρωθυπουργός, ο Λακερμπάγια ήταν Πρώτος Αναπληρωτής Πρωθυπουργός στην κυβέρνηση του Σεργκέι Μπαγκάπς (από τις 24 Φεβρουαρίου 2005) και χρημάτισε υπουργός Εσωτερικών από τις 29 Ιουνίου 1995 ως τις 31 Ιουλίου 1996 επί προεδρίας του Βλαντισλάβ Αρτζίνμπα. Ο Λακερμπάγια έλαβε το χρίσμα από το Λαϊκό Κόμμα για να κατέλθει ως υποψήφιος στις προεδρικές εκλογές του 1999, ωστόσο του αρνήθηκαν την εγγραφή στην εκλογική επιτροπή, επιτρέποντας στον Πρόεδρο Αρτζίνμπα να διεκδικήσει και δεύτερη θητεία χωρίς αντίπαλο.

Βιογραφικά στοιχεία
-------------------

Γεννημένος την 1η Ιανουαρίου 1947, κατάγεται από την Γκουντάουτα. Είναι παντρεμένος, με τρία παιδιά - δύο γιους και μία κόρη.

Το 1962 εισήλθε στη Σχολή Συγκοινωνιών της Μόσχας, όπου αποφοίτησε το 1966. Από το 1970 έως το 1975 ήταν φοιτητής στην σοβιετική πρωτεύουσα στο Ινστιτούτο Αυτοκινήτου και Δρόμων (MADI). Από το 1975 έως το 1979, εργάστηκε ως μηχανικός με την εταιρεία μεταφοράς Gagra. Από το 1979 έως το 1985 ήταν Διευθυντής Φορτίου για την ATP. Από το 1985 έως το 1991 διετέλεσε Διευθυντής στο πιλοτικό εργοστάσιο "Gagra". 

Ο Λακερμπάια αποτελεί έναν από τους ιδρυτές του δημοκρατικού κινήματος αντιπολίτευσης στην Αμπχαζία.

Το 1991 εκλέχτηκε στο Ανώτατο Συμβούλιο της Αμπχαζίας. Από το 1992 έως το 1995, ήταν ο πρώτος Αντιπρόεδρος της Κυβέρνησης. Από το 1995 έως το 1996 χρημάτισε Υπουργός Εξωτερικών, ενώ από το 1998 έως το 2002 ήταν μέλος της Εθνοσυνέλευσης, έπειτα από την σύγκληση του 13ου Κοινοβουλίου. 

Από τον Φεβρουάριο του 2005 έως τον Ιανουάριο του 2009 διετέλεσε αντιπρόεδρος της Κυβέρνησης της Αμπχαζίας. Από τον Ιανουάριο του 2009 ως το Σεπτέμβριο του 2011 υπηρέτησε ως ο πρώτος αντιπρόεδρος της Κυβέρνησης. Το Σεπτέμβριο του 2011 διορίστηκε Πρωθυπουργός της Δημοκρατίας της Αμπχαζίας.

Παραπομπές
----------

1. ↑  «Общественно-политическое движение «Айтайра» будет продолжать свою деятельность, как и прежде». Администрация Президента Республики Абхазия. 2009-01-20. Αρχειοθετήθηκε από το πρωτότυπο στις 2009-01-23.. Ανακτήθηκε στις 2009-04-20.
2. ↑  «Указ Президента Абхазии №11 от 24.02.2005». Администрация Президента Республики Абхазия. 24 Φεβρουαρίου 2005. Αρχειοθετήθηκε από το πρωτότυπο στις 16 Φεβρουαρίου 2012. Ανακτήθηκε στις 21 Απριλίου 2009.
3. ↑  «Предыдущие Министры и их Заместители». 2008. Αρχειοθετήθηκε από το πρωτότυπο στις 27 Μαρτίου 2009. Ανακτήθηκε στις 20 Φεβρουαρίου 2009.
4. ↑  «Регистрация средства массовой информации Эл №77 - 8262». Секретные материалы России. Αρχειοθετήθηκε από το πρωτότυπο στις 15 Ιουλίου 2010. Ανακτήθηκε στις 18 Ιανουαρίου 2009.
5. ↑  «Премьер по дружбе». *Газета.Ru* (στα Ρωσικά). Ανακτήθηκε στις 20 Δεκεμβρίου 2020.
6. ↑  «Легко ли быть оппозиционером?». *Эхо Кавказа* (στα Ρωσικά). Ανακτήθηκε στις 20 Δεκεμβρίου 2020.
7. ↑  «Там, где суд вершит графолог / Идеи и люди / Независимая газета». *www.ng.ru*. Ανακτήθηκε στις 20 Δεκεμβρίου 2020.
8. ↑  «Новости  \  В Абхазии новый Премьер-министр». *web.archive.org*. 16 Οκτωβρίου 2013. Αρχειοθετήθηκε από το πρωτότυπο στις 16 Οκτωβρίου 2013. Ανακτήθηκε στις 20 Δεκεμβρίου 2020. CS1 maint: Unfit url (link)